Lahcen Saaou Haysoun o la preservació de la tradició musulmana a Catalunya\nInici Afers religiosos Lahcen Saaou Haysoun, preservar la tradició a Catalunya\nLahcen Saaou Haysoun, preservar la tradició a Catalunya\nL'existència de mesquites reals és, en part, gràcies a l'acció de l'imam marroquí, que va arribar el 1983 a Barcelona decidit a trobar una vida millor\nLahcen Saaou Haysoun\nDes de ben petit es va sentir atret pel missatge de l’Alcorà. Després de cursar estudis religiosos allà i a Tànger, el 1983 va arribar a Barcelona decidit a trobar una vida millor, com tants dels seus compatriotes. En aquell temps, la comunitat musulmana de la capital catalana tenia tres llocs de reunió: un oratori pakistanès al carrer Elisabets, un centre islàmic a la Meridiana i un punt de trobada dels marroquins al carrer Balmes.\nLes primeres mesquites\nPerò Lahcen Saaou Haysoun trobava a faltar una autèntica mesquita, sempre oberta per acollir els fidels en les cinc pregàries diàries. Va començar de seguida a buscar grups de creients que practiquessin la religió i la cultura islàmiques, i també a trobar locals que complissin els requisits necessaris. Ben aviat es va establir la mesquita del carrer Hospital de Barcelona. Allà hi va començar a exercir d’imam, la figura que presideix i dirigeix l’oració col·lectiva, i que alhora esdevé guia espiritual de la comunitat. En pocs anys va seguir la fundació de noves mesquites a l’Hospitalet, Viladecans i el barri barceloní de la Bordeta.\nDe mica en mica, amb l’arribada de famílies senceres que es reunien amb els homes que havien vingut tots sols a trobar feina, es va fer més evident la necessitat d’educar nens i joves en la fe dels seus avantpassats, per assegurar que no es trenqués el fil de la transmissió cultural. Una de les preocupacions principals de Haysoun ha estat predicar a favor de la bona convivència i la necessitat de donar exemple de rectitud amb una vida virtuosa, basada en els pilars religiosos de l’Alcorà. Considera que els nouvinguts són convidats, i que per això cal que facin gala d’una conducta impecable, com a mostra d’agraïment a la seva terra d’acollida.\nAvui a Catalunya hi ha 264 oratoris musulmans amb presència a 37 comarques, on s’apleguen per resar i celebrar les festes religioses centenars de milers de musulmans procedents majoritàriament del Magrib, de l’Àfrica subsahariana i del Pakistan. Amb un somriure, Haysoun assegura que la feina encara no està completa, però va en la bona direcció.


Vídeos i inscripció als estudis d'FP del Pasqual Calbó 2021-2022\nInscripcions a FP presencial fins el 30 de juny\nLlista definitiva admissió 2021-2022\nCalendari exàmens FP Administratiu Distància Juny 2021\nProcés d'Escolarització - Adscripció 1r ESO 21-22\nProcés d'Escolarització Curs 2021-2022\nTelèfons informació COVID\nPrimera setmana dels nostres alumnes Erasmus+\nEn Kevin Llopis, en Tavi Ilie, na Neus Llufriu, n'Eduard Sans, na Gemma Pons, n'Antonio Pachón i en Joan Sintes ja fa una setmana que estan realitzant les seves pràctiques en altres països gaudint d'una beca Erasmus+.\nMés alumnes que marxen d’Erasmus+\nAl nostre Centre ja han començat les mobilitats per Europa gràcies als projectes adjudicats a l’Institut els quals permeten dotar de beques Erasmus+ als alumnes per fer la Formació en Centres de Treball a països estrangers. Alumnes del Grau Superior de Prevenció de Riscos, dels Graus Mitjans d'Agrària, de Mecanitzat i d'Administratiu es deplaçaran a altres païssos per completar la seva formació. Molta sort a tots!! Llegir notícia completa\nI Congrés Internacional d'FP\nUna representació de professors de Formació Professional de Balears assisteixen al I Congrés Internacional d'FP els dies 21 i 22 de març que pretén donar a conèixer els reptes i les oportunitats d'aquests estudis.\nEl Congrés reuneix autoritats, centre educatius, empreses i joves per analitzar els reptes que la transformació digital planteja al sistema educatiu i concretament a la formació professional. Mes informació\nUs presentem els projectes realitzats en mòdul professional de Projecte Empresarial del CF de Grau Superior d'Administració i Finances.\nAquest és un mòdul eminentment pràctic, on s'apliquen els coneixements i les habilitats que s'han après en els altres mòduls. Consisteix a redactar un projecte per crear un negoci o empresa a partir d'una primera idea. Més informació\nPrograma d'Ensenyaments Integrats\nSetmana de la Diversitat Afectiva, Sexual i de Gènere\nDel 19 al 22 de febrer s’han impartit un total de 20 hores de formació a l’alumnat, distribuïdes en 10 tallers d’una durada de 2 h cadascun. Els tallers han estat impartits per una tècnica educativa de Ben Amics Associació LGTBI de les Illes Balears, a l’alumnat dels grups: 1r ESO: A, B, C i D, 3r ESO: A, B, C i D, 4t ESO: C i 1r Batx: A i B\nCopyright © 2021 IES Pasqual Calbó i Caldés. Tots els drets reservats.


El Joan XXIII duu a terme una nova tècnica per evitar les cesàries\nEl Servei de Ginecologia i Obstetricia de l'Hospital Joan XXIII duu a terme una nova tècnica per evitar les cesàries\nLa Dra. Mònica López, el Dr. Albert Guarque i la llevadora Gracia Moreno, equip que realitza les intervencions.\nL'Hospital Joan XXIII duu a terme una nova tècnica per evitar les cesàries\nEl mètode 'versió cefàlica externa' gira el fetus quan està de natges, per procedir amb un part vaginal\nEl Servei de Ginecologia i Obstetricia de l’Hospital Universitari Joan XXIII de Tarragona va començar, a principis del 2016, a realitzar la tècnica 'versió cefàlica externa'. Aquest mètode consisteix en girar el fetus, al cap de 37 setmanes de gestació com a màxim, quan està encaixat de natges. La tècnica es fa servir per evitar la cesària quan el fetus ve de natges i els pares volen un part vaginal, donant el seu consentiment per fer-la.\nExisteixen alguns factors limitants per realitzar la tècnica, com són l’edat gestacional, que la dona tingui poc líquid amniòtic o que el fetus no tingui el cap flexionat. El ginecòleg i obstetra del Joan XXIII, Dr. Albert Guarque, assegura que «si el fetus gira, la maniobra no arriba al minut i la mare tolera bé un dolor lleu o moderat a causa de la curta durada». En els darrers anys han disminuït els parts de natges. Guarque explica que «un article de la Dra. Mary E. Hannah, publicat a The Lancet l’any 2000, no recomanava el part de natges pel patiment del fetus o per possibles complicacions, com fractures o altres seqüeles». El mateix doctor reconeix que l’alternativa al part de natges és la cesària que, per a la mare, «té els riscos propis d’una cirurgia, com el sagnat o possibles infeccions». Amb la tècnica de la versió, «una tècnica molt segura», defensa, s’eviten els riscos del part de natges i els riscos de les cesàries.\nA l’Hospital Universitari Joan XXIII de Tarragona realitzen aquesta tècnica el mateix Dr. Albert Guarque i la Dra. Mònica López, des de principis d’aquest 2016. L’objectiu és fer formació als altres companys del servei i als residents per consolidar-la, perquè «les futures mares perdin la por i coneguin que existeix aquesta possibilitat».


GROSSA DE CAP D'ANY - PREGUNTES FREQÜENTS\nQuants números diferents hi ha disponibles?Hi ha cent mil números, del 00.000 al 99.999.\nQuant val cada bitllet?5 euros.\nL'emissió és de 100.000 números (del 00.000 al 99.999). De moment, de cada número hi ha 60 bitllets els quals es comercialitzen a un preu de 5€ per bitllet. Així doncs el valor total de cada número és de 300 €.\nEl període de comercialització s'ha iniciat a finals de setembre i acabarà al desembre (o fins a esgotar existències)\nEls premis més importants són: el número guanyador del primer premi obtindrà 100.000€ per bitllet (20.000€ per euro jugat). També hi haurà un segon premi, un tercer premi i premis als números anteriors i posteriors, així com les terminacions dels tres primers premis. Quins premis donarà aquesta Loteria?\nEl número guanyador del primer premi obtindrà 100.000€ per bitllet (20.000€ per euro jugat).\nEl número guanyador del segon premi obtindrà 32.500€ per bitllet (6.500€ per euro jugat).\nEl número guanyador del tercer premi obtindrà 15.000€ per bitllet (3.000€ per euro jugat).\nS'adjunta quadre resum:\n0X.XXX (4 últims)\n00.XXX (3 últims)\n00.0XX (2 últims)\n*Import de premi per bitllet\nLa GROSSA DE CAP D'ANY dóna més o menys premis que la Lotería de Navidad?\nEl percentatge destinat a premis és el mateix: 70%.\nOn es pot comprar la nova loteria "Grossa"?\nLa Loteria Grossa de Cap d'Any es posarà a la venda a tots els establiments autoritzats per Loteria de Catalunya, així com també en el petit i mitjà comerç, cadenes de supermercats i mercats municipals que s'adhereixin a aquest projecte. La nostra pàgina web incorpora un cercador que permet trobar els establiments que comercialitzaran aquesta loteria.\nPer qualsevol dubte o aclariment es pot posar en contacte amb nosaltres mitjançant l'adreça electrònica loteriadecatalunya.atencio@gencat.cat o bé al telèfon 93 554 74 40. Es pot comprar la loteria a través d'internet?\nPer aquest primer sorteig no serà possible la comercialització per internet. No obstant això estem treballant per poder implementar la venda d'aquesta loteria mitjançant aquest canal.\nSi no teniu accés a cap punt de venda, ja sigui perquè la vostra població no disposa de cap punt de venda autoritzat o perquè no viviu a Catalunya, ens podeu telefonar al núm. 93 554 74 40 i us oferirem alguna alternativa.\nQuants bitllets puc comprar del mateix número?\nCom a màxim, 60 bitllets.\nEs pot reservar un número?\nLoteria de Catalunya no ha previst fer reserva de números. Cada punt de venda disposarà d'uns números determinats, els quals només estaran disponibles en aquell establiment. L'única via d'adquirir un número concret que distribueix un establiment determinat és dirigint-se al propi establiment, però a fi de facilitar aquesta tasca, es podran localitzar els números desitjats mitjançant un aplicatiu específic de la nostra pàgina web: www.loteriadecatalunya.cat.\nPuc saber en quin establiment es ven un número en concret?\nEs podrà consultar a la web de Loteria de Catalunya: www.loteriadecatalunya.cat\nAdhesió a associacions de comerciants\nLa loteria Grossa de Cap d'Any la comercialitzen diferents operadores comercials entre les quals destaquen: la Confederació de Comerç de Catalunya, l'Associació de Botiguers de Catalunya, Associació de Mercats Municipals, etc. Aquestes operadores aglutinen una gran quantitat d'associacions i agrupacions de comerciants d'arreu de Catalunya. És per això, que si esteu interessats en comercialitzar aquest producte, el primer pas a seguir és adreçar-vos a la vostra associació/agrupació per tal que us n'informin.\nParticipacions / regals i incentius\nLoteria de Catalunya no ha regulat normativament la qüestió relativa a les participacions. En aquest sentit, cal tenir en compte que l'import del bitllet de la Grossa de Cap d'Any és de només de 5€.\nEl dia 31 de desembre de 2013.\nQuants números se sortejaran?\nEntre els cent mil números que entraran en el sorteig, es triaran tres números, que correspondran als premis primer, segon i tercer. Aquests tres números definiran també la resta dels premis.\nOn es poden anar a cobrar els premis?\nTots els premis es poden cobrar, sigui quin sigui el seu import, a l'Oficina d'Atenció, Informació i Pagament de Premis (Via Laietana, 60, 08003 Barcelona).\nEn funció del valor del premi, aquest es pot també fer efectiu en els diferents establiments col·laboradors: fins a 120€, a qualsevol dels establiments autoritzats com agents venedors de Loteria de Catalunya, els quals s'identifiquen fàcilment ja que mostren la imatge de Loteria de Catalunya. Aquests establiments poden pagar, opcionalment, premis de fins a 750€. Els premis superiors a 120€ i fins a 30.000€ es poden cobrar a les oficines de Catalunya Caixa i la Caixa. Els premis d'import superior a 30.000€ els fa efectius l'Oficina d'Atenció, Informació i Pagament de Premis (Via Laietana, 60, 08003 Barcelona).\nQuan es poden cobrar el premis?\nA partir del dijous 2 de gener de 2014.\nA què es dediquen els guanys de Loteria de Catalunya? Loteria de Catalunya destina tots els seus beneficis a programes socials a Catalunya. Aquest sorteig destinarà els seus beneficis íntegrament a programes d'infància a Catalunya.\nHi haurà més sortejos en el futur?\nAquest sorteig serà el primer i en funció del seu resultat, s'estudiarà la possibilitat de dur a terme altres sortejos.\nI si dels tres números sortejats se'n repeteixen dos?\nEs mantindria el número del premi superior, i es repetiria el sorteig pel premi inferior.\nI si un número obté premi en més d'una categoria de premi?\nSi un número resulta guanyador de més d'una categoria de premi, perquè les xifres coincideixen en més d'un dels números guanyadors, els premis s'acumularan, amb l'excepció dels encerts de les cinc xifres, que mai s'acumularan. Per exemple, si el segon premi l'obté el número 22.211 i el tercer premi l'obté el número 33.111, i el jugador disposa del número 11.111, guanyaria per cada bitllet 15€ per la terminació de dos dígits del segon premi i 50€ per la terminació de tres dígits del tercer premi. En total, en aquest supòsit cada bitllet del número 11.111 obtindria un premi de 65€.\nLocals de venda de loteria de Catalunya en exclusiva\nActualment, Loteria de Catalunya no disposa de punts de venda exclusius. La venda de les loteries de la Generalitat està considerada com una activitat complementària, per tant, s'ha de realitzar en establiments comercials que ja tinguin una activitat principal, però es pot estudiar la viabilitat de comercialitzar Loteria de Catalunya en punts de venda exclusius.


Una lliga que va comptar amb molta participació en totes les categories\nEl Club Tenis Balaguer va posar punt i final, el passat mes de gener, a les lligues de tardor que es disputaven al club en modalitat de Tenis i Pàdel i en les que hi van participar un total de 40 tenistes i 120 jugadors de pàdel entre la categoria masculina i femenina. Una lliga que per primer cop es va obrir a no socis i que va permetre un alt nivell qualitatiu i quantitatiu de participació.\nEls vencedors de les categories principals de les lligues van ser: Àngel Baldoma a la Lliga de Tenis, Cristina Datsira i Mariona Vilella en la lliga de pàdel femenina i Fèlix Jiménez i Oscar Gómez en la lliga de pàdel masculina.\nProperament els guanyadors de cada taula disputaran contra la resta de campions de La Serreta de Borges Blanques i del C.T. Mollerussa. La taula de vencedors de totes les categories va ser la següent:


Avui no parlaré de res relacionat amb els videojocs sinó de com en som d'incivilitzats en el nostre tracte amb els animals, fins i tot a nivell subconscient. Per a fer-ho vull tractar un tema d’actualitat que ens ha posat els pèls de punta però que amaga una vessant molt fosca que ens hauria de fer reflexionar a tots. Em refereixo a l’atropellament i abandonament d’una nena a la Xina. Però no vull parlar del fet horrible, del qual se n’ha parlat abastament aquests dies, sinó de com els mitjans de comunicació han tractat la noticia i el terrible pensament que s’entreveu sota la forma de donar aquesta informació.\nAbans de res, posaré el vídeo per si algú encara no sap de què estic parlant. Aviso que les imatges són molt dures i que no cal veure-les per a seguir el meu article.\nLes imatges es comenten per sí soles i no afegiré res més. Uns dies després del succés la nena va morir a un hospital.\nPerò sí que vull parlar de la forma en què es va donar la notícia. En concret de dues frases que vaig escoltar a molts mitjans i que van aparèixer sovint a les cròniques: “La van abandonar com si fos un gos” i “la van tractar com a una rata”.\nHauríem de reflexionar sobre aquestes dues frases. Els humans hem arribat a acceptar que tractar així a un gos o a una rata és correcte. Que si una furgoneta atropella a un gos i el deixa malferit, agonitzant al terra, ningú té perquè ajudar-lo. Que està bé deixar que un animal pateixi i mori lentament durant dues hores tirat al terra d’un carrer concorregut. A on hem arribat?\nEls gossos i les rates són animals, concretament mamífers, molt propers a nosaltres en l’esquema de la vida. Són éssers avançats que es diferencien ben poquet de nosaltres, per molt que no ho vulguem veure, i que fins i tot ens superen en molts aspectes emocionals. I estem acceptant que se’ls pot tractar així de cruelment.\nQuan el nostre sistema moral i la nostra escala de valors accepta aquest comportament, el següent pas és evident: fer-ho a segons quins humans també és correcte. És només fer un pas més. D’una rata a un gos, d’un gos a un humà desconegut. Al cap i a la fi no ens afecta directament. Aquest vídeo de la Xina és el primer cas que agafa volada però de ben segur que no ha estat el primer. I, per desgràcia, no serà l’últim. Estem en aquest pas i cada cop veurem més casos, també a casa nostra, on ja passa amb certs col·lectius.\nVaig llegir-li a algú (perdó però no recordo qui era) que "hauríem d'estimar a les persones i animals, i utilitzar les coses", però que la gent estava fent justament l'oposat: "estimar les coses, i utilitzar les persones i animals". Crec que aquesta contradicció és real i ens està fent anar per el camí equivocat. Estimar el teu cotxe nou, el teu telèfon de darrera generació o el teu nou sistema de cinema a casa no té cap sentit. I utilitzar els animals i les persones, aprofitant-nos-en en moltes situacions quotidianes, encara menys.\nSi no respectem als animals és només qüestió de temps no respectar als humans. I no podem escandalitzar-nos per no respectar els humans acceptant implícitament a la mateixa notícia que comportar-se així amb un animal és acceptable. La falta d’empatia i de sensibilitat de l’ésser humà està arribant a cotes impresentables i sembla que enlloc de corregir la situació preferim anar acceptant aquestes passes que estem donant cap a la deshumanització definitiva.\nSóc dels que està segur que a l’Univers existeixen moltes civilitzacions com la nostra, més i menys avançades, i unes quantes fins i tot a la nostra galàxia. És només un tema estadístic. Però si han seguit la mateixa línia moral evolutiva que nosaltres espero que mai ens vinguin a visitar. No fos cas que “ens tractessin com a un humà”...


L'Unicaja s'imposa amb claredat al València i força el tercer partit\nPaís Valencià 01/04/2017\nValencians i malaguenys es disputaran dimecres al Pavelló de la Font de Sant Lluís el títol de l'Eurocup i el dret a jugar l'any que ve a l'Eurolliga\nAlen Omic tira a canastra davant el pívot del València Bojan Dubljevic JORGE ZAPATA / EFE\nLa sisena ha sigut la bona i l'Unicaja de Màlaga, després de cinc derrotes consecutives davant el València Bàsquet, ha igualat la final de l'Eurocup amb una victòria contundent i clara (79-71) davant d'un conjunt valencià que es va veure desbordat des del principi i no va poder frenar les grans actuacions de Jamar Smith i Alen Omic.\nInici pletòric de l'Unicaja\nL'equip malagueny, molt motivat, no es va deixar sorprendre per la formació valenciana, i tres triples consecutius, un del base serbi Nemanja Nedovic i dos del polonès Adam Waczynski, van posar els fonaments de la victòria (13-6, min 5). El València Bàsquet, sorprès per la intensitat del rival, intentava per mediació del base Guillem Vives frenar, amb una defensa més agressiva, l'atac de l'Unicaja (21-16, min 10). Els malaguenys seguien elèctrics, superiors al seu rival tant en defensa com en atac, i especialment en el rebot –11 d'ofensius, els mateixos que el València en tot el partit–. L'equip de Pedro Martínez intentava sobreviure amb els triples, i en alguna ocasió ho va aconseguir, encara que l'Unicaja va administrar la renda tancant amb un triple final de Brooks la primera part (43-34, min 20).\nMiratge del València\nEl conjunt valencià havia de canviar molts aspectes del joc per intentar imposar-se, i amb aquest objectiu va sortir després del descans. Un parcial de 0-6 va fer por a l'Unicaja. L'equip malagueny va veure minvada la seva renda a tres punts (43-40, min 22). Però va ser un miratge, perquè els andalusos van tornar a agafar el comandament a força de defensa i rebot i un parcial de 12-0 va calmar l'avenç de l'equip valencià (55-40, min 26). L'escorta estatunidenc Jamar Smith, immens en el segon partit, es va consagrar en aquests moments amb quatre triples consecutius, i un intercanvi de cistelles des de la línia de 6,75 va deixar la diferència en 16 punts al minut 28. L'Unicaja seguia sent superior en defensa, en atac i en el rebot davant d'un València que jugava sense consistència, molt irregular, i amb mals percentatges de tir tot i els triples de Martínez i Van Rossom (75-61, min 36). Abrigallats per la seva afició, els locals van gestionar més bé els últims minuts d'un partit que es va tancar amb 79-71.\nDimecres, últim i definitiu partit\nLa pròxima cita serà el tercer i definitiu partit, que es disputarà dimecres al Pavelló de la Font de Sant Lluís, on valencians i malaguenys es disputaran el títol i la possibilitat de jugar l'any que ve a l'Eurolliga.\nValència Bàsquet València Basket Unicaja de Màlaga Bàsquet


NGC 5584 i l'expansió de l'Univers\nNGC 5584 i l’expansió de l’Univers\nCrèdits: NASA, ESA, A. Riess (STScI/JHU), L. Macri (Texas A & M Univ.) et al., Hubble Heritage (STScI/AURA)\nL’esplèndida i grandiosa NGC 5548 fa més de 50.000 anys llum d’amplada i es troba a uns 72 milions d’anys llum de distància cap a la constel·lació de Virgo. Els sinuosos braços espirals d’aquest magnífic univers illa estan carregats de cúmuls lluminosos d’estrelles joves i de bandes de pols fosca.\nPerò per als astrònoms terrestres, NGC 5548 no és tan sols una altra bonica galàxia espiral. És la llar d’unes 250 estrelles variables Cefeides i d’una recent explosió de supernova de tipus Ia, objectes clau pels càlculs de les distàncies astronòmiques.\nA més, NGC 5548 és una de les vuit galàxies utilitzades en un nou estudi, que inclou observacions del Telescopi Espacial Hubble, amb l’objectiu de millorar la mesura de la constant de Hubble, o sigui, la velocitat d’expansió de l’Univers.\nEls resultats de l’estudi abonen la teoria que l’energia fosca és realment responsable de l’acceleració de l’expansió de l’Univers i resten valor als models que intenten explicar l’acceleració observada sense la misteriosa energia fosca.\nEn aquesta nítida imatge del Hubble de NGC 5548, moltes de les petites taques vermelloses són galàxies llunyanes de fons.\nAPOD 30/03/2011 08/07/2011 Publicat enGalàxiesEtiquetes: Telescopi Espacial Hubble\nLa Messenger a Mercuri


Campanya d'emergència en suport a la població afectada per l'explosió a Beirut - CCOO CAT\nCCOO » Notícies » Cooperació » Campanya d’emergència en suport a la població afectada per l’explosió a Beirut\nÉs una iniciativa conjunta de l’Associació Catalunya-Líban, l’Associació Catalana per la Pau i la Fundació Pau i Solidaritat de CCOO Catalunya\nL’ajuda i donacions es vehicularan a través del Secours Populair Libanais en accions d’assistència sanitària i d’accés als mitjans de subsistència bàsica (aigua, alimentació, habitatge i subministres)\nL’Associació Catalunya-Líban, l’Associació Catalana per la Pau i la Fundació Pau i Solidaritat de CCOO Catalunya han obert una campanya d’emergència per recaptar fons destinats a la població afectada per l’explosió que va tenir lloc el passat dimarts a Beirut (Líban).\nFins al moment, s’han registrat almenys 150 víctimes mortals, 5.000 persones ferides, un centenar de desaparegudes i més de 300.000 persones han perdut la seva casa. El govern libanès ha decretat l’estat d’emergència a la capital durant les dues properes setmanes i la ciutat ha quedat sota el control de l’Exèrcit. Ja s’ha obert una investigació al voltant de l’emmagatzematge de 2.750 tones de nitrat d’amoni que des de l’any 2014 romanien al port Beirut sense mesures de seguretat i que ha sigut la causa de la terrible explosió. La deflagració ha deixat anar a l’atmosfera gasos altament tòxics i perillosos.\nLa situació és crítica. L’explosió i posterior onada expansiva han ocasionat multitud de danys personals i materials i la ciutat es troba immersa en una dramàtica situació: els hospitals i centres sanitaris estan desbordats per atendre els ferits i no hi ha recursos suficients per atendre les necessitats de totes aquelles persones que s’han quedat sense res.\nAquesta desgràcia es produeix en un moment especialment delicat al Líban. El país es troba immers des de fa temps en una greu crisi econòmica, financera i social, que no havia fet més que agreujar-se en els darrers mesos arran de l’epidèmia sanitària de la Covid-19. Davant d’aquest col·lapse global, des de les tres entitats posem en marxa de manera immediata i conjunta una sèrie d’accions orientades principalment a dos objectius: el suport a l’assistència sanitària i l’accés als mitjans de subsistència bàsica (aigua, alimentació, habitatge i subministres).\nA través de l’entitat sòcia al terreny, el Secours Populair Libanais (SPL), volem contribuir al tractament de pacients que han sofert politraumatismes i que són atesos als diferents centres de salut coordinats per l’SPL, a Beirut i a d’altres localitats properes on estan sent derivades les persones ferides. Paral·lelament, els equips professionals i voluntaris de l’SPL estan ja habilitant albergs i refugis a diversos indrets de la ciutat i és necessari garantir aliments i recursos per a les persones que hi estan arribant.\nTots els diners recaptats amb la campanya aniran destinats a pal·liar aquestes demandes. Les donacions es poden realitzar:\n-a través d’aquesta página web o bé\n-mitjançant transferència bancària al següent número: ES50 2100 3000 1922 0166 2319\nSobre les entitats impulsores\nCreada l’any 1982, l’Associació Catalunya-Líban és una entitat laica que té com a principal objectiu donar a conèixer la situació política, social i cultural del Líban, així com les accions de solidaritat i cooperació que s’hi porten a terme des de Catalunya.\nLa Fundació Pau i Solidaritat de CCOO de Catalunya fou constituïda al 1991. És l’instrument de CCOO Catalunya per promoure la defensa dels drets humans laborals al món. Això es fa, per una banda, a través de la promoció de la cooperació sindical i transformadora en aquells països on es detecta una major nivell de vulneració dels drets humans, i, per l’altra banda, mitjançant l’enfortiment de la solidaritat entre les treballadores i treballadors del món.\nL’Associació Catalana per la Pau neix el 1990 com a organització compromesa en la transformació de les condicions de vida de les poblacions més desafavorides i en l’assoliment d’estructures socials més justes, la plena expressió dels drets individuals i col·lectius i l’erradicació de la pobresa.


EL III TROFEU SAMARITA DE COTOS VA COMENÇAR AQUEST DIVENDRES 16 DE NOVEMBRE A LES 20:15 HORES EN LA SEU DE LA FILÀ CORDÓN – Alcoyinforma\nTot i que manté la mateixa estructura de la passada edició, el III Trofeu Samarita de Cotos presentat enguany, te algunes novetats importants respecte a les edicions anteriors.\nAquest Divendres 16 de Novembre a les 20:15 hores, a la Filà Cordón, es va disputar la primera jornada del III Trofeu Samarita de Cotos, organitzat per l’Associació Cultural Samarita. Com l’any anterior, participen un total de 16 equips, dividits en 2 grups de 8 equips cadascun. En aquesta primera fase, s’enfrontaran entre sí en sistema de lligueta. El campió de cadascun dels grups, es classificarà automàticament per a semifinals mentre que els segons, tercers, quarts i cinquens classificats de cada grup s’enfrontaran en unes eliminatòries de play-off per decidir els altres 2 semifinalistes.\nUna de les principals novetats del III Trofeu Samarita de Cotos ha estat la incorporació en les bases de la possibilitat de participació, per invitació, d’associacions culturals i/o esportives d’Alcoi i comarca. Això ha permés que enguany a més de 12 filaes (7 cristianes «Andalusos, Aragonesos, Cids, Creuats, Gusmans, Maseros i Tomasines» i 5 mores «Cordón, Ligeros, Llana, Mudéjares i Realistes») hi participaran també, el CF Pista, l’Independent CF i la Penya Juan XXIII. Finalment, repeteix participació La Penya del Bon Humor, després del gran paper que va tindre en l’anterior edició.\nUna altra de les novetats és el calendari de la primera fase. Es disputaran només 2 jornades durant el 2018 i la resta es jugaran el 2019, deixant lliure el mes de Desembre i intentant deixar lliure també el darrer divendres de cada mes que sol coincidir amb els assajos de la major part de les filaes.\nPerò sense dubte, la principal novetat d’enguany seran els premis que s’atorgaran als 4 primers classificats. Conegut és que totes les iniciatives que du a terme l’Associació Cultural Samarita tenen un caràcter benèfic i solidari. Enguany i gràcies als patrocinadors, l’equip guanyador del III Trofeu Samarita de Cotos, obtindrà un premi de 1000€ que haurà de donar a l’ONG, associació o entitat de caràcter social d’Alcoi que decidisca, els altres tres finalistes, també obtindran regals dels mateixos patrocinadors.\nFinalment, volem recordar que com en les edicions passades, l’Associació Cultural Samarita ha editat una baralla especial amb motiu del III Campionat de Cotos, la cual es va presentar este Divendres i que enguany ha estat dissenyada per César Vilaplana.\nAlcoi, Alcoy, ASOCIACIÓN CULTURAL SAMARITA, EL III TROFEU SAMARITA DE COTOS VA COMENÇAR AQUEST DIVENDRES 16 DE NOVEMBRE A LES 20:15 HORES EN LA SEU DE LA FILÀ CORDÓN, FILA CORDÓN, FILA CORDÓN DE ALCOY, III TROFEU SAMARITA DE COTOS


NoMonogàmies.Cat - La blogonovel·la\nBenvinguda, benvingude, benvingut 🙂\nAquest és un espai creatiu que neix de les entranyes del confinament que vam patir durant el 2020. Gràcies al mateix, cadascuna de les persones que participem en aquest projecte de la blogonovel·la vam disposar de més temps i espai per pensar-nos, per sentir-nos. I xerrant en una videoconferència, un dia vam decidir, per què no, començar a escriure històries que fins aleshores ens explicàvem entre nosaltres.\nMultivers a l’esquerra, la blogonovel·la que et vol atrapar…\nSón històries senzilles, sense cap pretensió més enllà de buscar l’entreteniment de les persones que hi escrivim i de les persones que ens podeu llegir. Un entreteniment que vol visibilitzar formes de pensar la vida, les relacions i les persones que se surten de la normativitat.\nCap història de la blogonovel·la pretén donar una lliçó, concloure una forma correcta o cap resultat que s’assembli. Les nostres són mirades contaminades pels mateixos vicis socials que totes les persones que hi formem part tenim. De vegades alguna història reflexarà masclismes, consumismes o d’altres discriminacions en qualsevol de les seves formes que encara pul·lulen per les nostres ments. Som persones iguals d’imperfectes que tu, que ens agrada reflexionar però que no tenim tots els dubtes resolts, ni molt menys. Som persones en un constant procés d’aprenentatge que ens preguntem i ens responem, de vegades desencertadament. I per això, la humilitat és important a l’hora de publicar les nostres històries en aquest blog, perquè no es generin interpretacions errònies de la finalitat de les mateixes.\n1 Multivers a l’esquerra: la blogonovel·la\n3 Eixos principals de la blogonovel·la\n3.1 No monogàmies\n3.2 Perspectiva de gènere\n3.3 El transcendent\nLes històries que es recullen en aquesta blogonovel·la recuperen memòries personals i pinzellades de les nostres pròpies experiències. Escrivim des del record amb un marca aire creatiu. Mesclem en la nostra coctelera imatges, sons i somnis per construir històries ràpides, entretingudes i que convidin també, de forma modesta, a pensar. El sentit de tot plegat és parlar de situacions quotidianes que desperten inquietuds personals que ens porten de bòlid en el nostre dia a dia. Compartir la nostra part més humana, els anhels i desitjos més foscos. I això, de tant en quant, ho combinarem amb escrits arriscats, rebels, que rescaten situacions que avui en dia no estan ben vistes. Perquè ens atrevim a parlar de tot allò que neix de la profunditat humana, sense pèls a la llengua.\nBenvinguda, benvingude, benvingut.\nMultivers a l’esquerra: la blogonovel·la\nMultivers a l’esquerra vol ser una blogonovel·la situacional que creui diferents gèneres (tot i que predominarà el color romàntic i eròtic) i diferents tons. Un recull d’històries independents que utilitzaran sempre el mateix univers. En aquest sentit, multivers és el terme que recull millor el paral·lelisme cronològic, tot i la independència de cada història, com si de realitats múltiples es tractessin. Re(a)l(it)ats paral·lel(e)s?\nPer tant, Multivers a l’esquerra és un recull d’històries paral·leles que comparteixen personatges, espais i, fins i tot, situacions. Com que no som aliens a les dificultats que això pot suposar en la lectura, a mesura que anem avançant proporcionarem ajudes i guies per tal de facilitar-la. De tota manera, si t’emboliques entre les històries no t’amoïnis, ja és una mica el propòsit de tot plegat! <guiño, guiño> Més clarament: volem que et facis un lio amb qui és qui, d’acord? 😉\nTot i que les històries són independents, els personatges protagonistes de la blogonovel·la sempre seran quatre (que no necessàriament han d’aparèixer a totes les històries):\nKassia Langley és un personatge femení amb d’altabaixos emocionals i sexuals que mirarà de solventar al llarg de les històries. Sempre en qüestionament i amb una dèria obsessiva per l’arquitectura, en general, i el despatx de Fontec, en particular. El seu anhel principal és la plena llibertat interior, l’alliberament de les lligadures socials que la sotmeten a un convencionalisme que l’estreny. Rebel, esbojarrada i fresca.\nJoan Puig i Cadafalch és un personatge agènere amb una forta convicció budista i que busca resoldre dilemes interns de gran envergadura social. Compassiu, generós i entregat als altres, sense discriminació alguna, és capaç d’estimar totes les persones de forma incondicional. Guarda una fortalesa interna que l’expressa a través de la seva forma d’estar en el món i que contagia qui l’envolta. Ambiciós espiritualment i compromès amb la pràctica meditativa fins a col·locar-la en el centre de la seva vida.\nIvan Lazarev és un personatge masculí de fortes contradiccions, creuat per sentiments oposats i que busca la conciliació amb si mateix. Després d’una infància dura marcada per la violència i completament trencat per dintre, anhela l’alliberament de les pors i el ressentiment que el tenen segrestat. S’emmiralla en el Joan a partir del qual comprèn la profunditat de la vida, i a través del qual assenta les bases per construir un camí radicalment diferent.\nMarc Fernández és un personatge masculí de forta càrrega sexual que busca l’alliberament interior de les cadenes emocionals que el mantenen subjecte a la confusió vital. La seva història guarda una relació estreta amb l’Ivan Lazarev. L’agrada la velocitat, la informàtica i escriu poesia en el major dels secrets.\nAquests personatges protagonistes aniran acompanyats d’altres personatges rellevants com l’Helena, el Pere, la Melània, l’Àlex i el Guillem… de personatges antagònics com la Isabella o el Ben… i de tota una colla de personatges que donen color i profunditat a la blogonovel·la, i que es mouen pels diferents escenaris transversals com ara la Torre del Rellotge, el CEIP Marie Curie, Fontec, entre d’altres molts. Personatges, espais i referències històriques recurrents en un multivers que es replica a si mateix.\nEixos principals de la blogonovel·la\nCom a característica també transversal, a banda de personatges i espais, la blogonovel·la gira entorn de tres eixos principals que s’aniran qüestionant, contradient a través de les veus dels nostres personatges protagonistes. Aquests tres eixos són les no-monogàmies, la perspectiva de gènere i la cerca constant del transcendent.\nLes no-monogàmies són totes aquelles formes relacionals que es desmarquen dels convencionalismes de la monogàmia i de l’amor romàntic. En aquest sentit, totes les històries són històries a curt o llarg termini poliamoroses (triades en la seva majoria)\nLa perspectiva de gènere recull totes aquelles aproximacions de la realitat social a partir del gènere com una construcció social basada en les relacions de poder. En els escrits aquest eix apareix de forma recurrent a l’hora de qüestionar les identitats dels personatges protagonistes (especialment pel que fa a la identitat sexual o de gènere).\nEl transcendent és tot allò que està situat més enllà de l’experiència del món sensible i que apel·la a una supra-sensibilitat. La major presència d’aquest eix es farà a través de la filosofia budista i la meditació.\nArribats a aquest punt, considerem important entendre que el fet que la blogonovel·la giri entorn d’aquests tres eixos no és sinònim que aquest bloc sigui un espai de coneixement que vulgui sentar càtedra en res. En aquest sentit, creiem que hi ha molts blocs que fan una tasca de difusió important i rigurosa que ja compleixen aquesta finalitat i als quals us adrecem si el que esteu buscant és informació sobre determinat tema.\nDes de la humilitat, les històries volen expressar dubtes, descobriments i, de tant en quant, posar llum a aspectes que girin entorn certes qüestions. Els personatges, doncs, es trobaran en situacions que forçaran un posicionament i una (re)construcció de les seves identitats en aquest sentit. En la mesura del possible, ens agradarà acompanyar algunes entrades amb una entrada “intel·lectual” en la qual expressar les nostres pròpies cabòries en aquesta matèria. Ens prenem aquesta llibertat, més aviat o més tard.\nPer tant, les històries volen recollir realitats socials minoritàries que lluiten (ja sigui de forma més o menys activa) contra la normativitat social, contra els convencionalismes i contra una forma d’entendre les relacions socials i polítiques (amb p minúscula, per distingir la política del carrer de la Política de les institucions) que, des del nostre punt de vista, es queden petites.\nPer acabar aquesta presentació, creiem important incidir en que sovint trobarem entrades amb una forta càrrega sexual o de violència. Res del que es recull en aquestes històries és gratuït. El propòsit últim d’això és recollir les realitats socials de manera crua, sense vestidures, per tal de denunciar i fer difusió de les injustícies socials, de la violència inherent en les relacions de poder o de la submissió invisible de determinats col·lectius en el dia a dia. Tot el que es recull està basat en experiències personals de nosaltres mateixes o de les persones que ens hem trobat al llarg de les nostres vides. Per respecte a aquestes persones, hem introduït els canvis pertinents en les dades personals per tal que ninguna es pugui sentir directament aludida i/o vulnerada en la seva intimitat.\nIgualment, si tens interés en que reflexem una vivència personal teva en les nostres històries, et convidem a que ens escriguis a info@nomonogamies.cat i ens demanis les directrius per tal de crear una història entorn la teva experiència personal. No et tallis, al cap i a la fi, la vida va de compartir.


Els Goigs del Ous\nPàgina d'inici\tAgenda\tEls Goigs del Ous\nDel 20 al 22 d'abril de 2019 - Diversos municipis de la Catalunya Nord\nEls caramellaires dels Banys d'Arles i Palaldà - © Turisme d’Amélie-les-Bains\nDiversos municipis de la Catalunya del Nord mantenen viva la tradició de cantar caramelles per Pasqua. Allà, però, aquesta tradició és anomenada els Goigs dels Ous, en una clara referència a l’antic costum d’obsequiar els balladors i balladores amb tot tipus de menges que servirien per a l’elaboració d’un àpat popular de benvinguda a la primavera, després del llarg dejuni de la Quaresma. Els balladors de caramelles eren obsequiats amb ous, botifarres o botifarrons, per això a vegades també se’ls anomena els Goigs de les Botifarres. Actualment, aquest costum encara es manté viu a diversos municipis del Vallespir i el Rosselló. En destaquem dos:\nEls Banys d’Arles i Palaldà (Vallespir). El Dilluns de Pasqua, els balladors s’abillen amb els vestits caramellaires i, proveïts amb cistells grossos, surten a ballar i cantar cançons tradicionals sota els balcons de cada casa. A canvi, els veïns els obsequien amb ous, botifarres i botifarrons, però també amb dolços, pans i ampolles de vi. Aquesta tradició, que es remunta al segle XIII, acaba amb un dinar popular davant la capella de Santa Engràcia.\nVilafranca de Conflent (Rosselló). En aquest municipi del Rosselló, aquesta antiga tradició s’ha convertit en una festa que dura tot el cap de setmana i que és anomenada els Goigs dels Ous de Xocolata. Arrenca el dissabte a la tarda amb la cercavila caramellaire recorrent els carrers, que és obsequiada amb ous de xocolata. Al vespre, a la plaça de l’Església té lloc el repartiment dels ous de xocolata entre els assistents, així com una cantada d’havaneres que va acompanyada d’un vas de rom cremat que ha estat elaborat en un gran perol. El diumenge hi ha dues cercaviles, una amb colles vingudes d’arreu que dóna el tret de sortida a la Festa dels Gegants i una altra, de gegants, a la tarda, que acaba amb una ballada de sardanes a la mateixa plaça.\nPortal de Turisme dels Pirineus Orientals\nPortal de Turisme dels Banys d'Arles\nDiversos municipis de la Catalunya del Nord\nPalaldà Diversos municipis de la Catalunya Nord


L' IVAM se submergeix en les "llums i ombres" de les ciutats i maneres de vida banyats pel Mediterrani | Valencia Extra\nL' IVAM se submergeix en les "llums i ombres" de les ciutats i maneres de vida banyats pel Mediterrani\n28/11/2018 - Europa Press\nL’Institut Valencià d’Art Modern (IVAM) arreplega més de 150 obres arqueològiques i contemporànies, des del segle II a.C fins a l’actualitat, que reflecteixen les “llums i ombres” de les “ciutats i maneres de vida” banyats pel Mediterrani, en un “diàleg entre cultures, espais i temps” que abasta des de Palestina fins a Espanya i des del videoart fins a les terracotes hel·lenístiques.\nEs tracta de la mostra ‘Habitar el Mediterrani’ que han presentat aquest dimecres el director de l’IVAM, José Miguel G. Corts; el comissari de l’exposició, Pedro Azara, i els representants de Banc Sabadell Montserrat Corominas i José Vicente Caballer.\nL’exposició reuneix 150 obres clàssiques i arqueològiques del voltant de 40 artistes i 45 prestadors, entre els quals figura el Louvre, el Centre Pompidou, la fundació Li Corbusier, el Museu Arqueològic Nacional o el Museu Egipci de Torí, al costat de col·leccions particulars i obres del mateix IVAM.\nAquestes peces construeixen un “ventall enorme de segles i èpoques”, en el qual “el contemporani es nodreix del clàssic”, i estableixen un “diàleg entre cultures, espècies i temps pretèrits i actuals”, ha destacat Cortés. El seu objectiu és “reflexionar sobre les ciutats i les maneres de vida” en els països de la conca mediterrània.\nSota aquesta premissa, està concebuda com un recorregut per una ciutat amb els seus carrers i places, amb “elements constructius” que al·ludeixen a una “ciutat en permanent construcció, que es fa i desfà”. Arranca amb un mosaic romà del segle III després de Crist trobat en una vila de Toledo que representa tot el Mediterrani.\n“CIUTAT LLIGADA Al PASSAT”\nLa mostra, segons el seu comissari, engloba els “elements arquitectònics més comuns en el Mediterrani”, així com els que “marquen la transició entre el públic i el privat”, com les gelosies. També plasma els llocs “percebuts com a espais ideals” en els quals “hi ha gent que no té cabuda”, i les “ciutats de vacances que pretenen oferir il·lusions i no tenen res a veure amb el que és una ciutat”, perquè “no tenen passat”.\nEn aquest sentit, Pedro Azara ha defensat que “la ciutat mediterrània està lligada al passat” i, per açò, les obres seleccionades per a l’exposició “ofereixen una interpretació, no solament sobre urbanisme o arquitectura, sinó també sobre les maneres de vida acollides o rebutjades per la pròpia ciutat”, amb les seues “llums i ombres”:.\nL’exposició es divideix en vuit apartats, on conviuen maquetes de cases egípcies amb les seues terrasses i patis, unes característiques reixes romanes o terracotes hel·lenístiques procedents del Museu del Louvre amb fotografies d’assentaments jueus il·legals en Palestina, imatges de les places a Alep on han tingut lloc execucions públiques o una pel·lícula sobre la primera piràmide de l’Egipte faraònic, habitada en l’actualitat per gossos abandonats.\nAl llarg del recorregut, es contraposa l’art clàssic i el contemporani: una maqueta mesopotàmica d’una casa, que es remunta a 1.400 abans de Crist, s’enfronta als dibuixos de projectes arquitectònics d’Alger de li Corbussier en els quals “els trets mediterranis desapareixien”, com “antiexemple”.\nUna extensa instal·lació del libanés Rayyane Tabet presideix una de les sales. En ella, reprodueix amb 34.000 peces d’un clàssic joc de construcció infantil la ciutat de Bagdad. Una altra peça, d’Anila Rubiku representa els búnquers que va manar construir el dictador d’Albània, Enver Halil Hoxha, i condueix cap a l’última part de l’exposició, amb una piscina d’agulles de l’espanyola Anna Marín, “una metàfora del Mediterrani”.\nL’exposició conclou amb una fotografia de l’artista Khaled Jarrar que mostra el mur que separa Israel de Palestina. A través d’una esquerda, sorgeix una branca nevada que apunta cap a l’alt i s’obri pas.\nXimo Puig convida a recuperar la 'mirada de progrés' de Blasco Ibañez per a 'guanyar el futur'\nLa Filmoteca acull la presentació de la banda sonora original de 'Swing'\nAjudes per a remodelar els locals de les societats musicals i els espais escènics\nEl Centre del Carme presenta la primera mostra de Fátima Calderón


EL 2022 QUE ENS ESPERA – exit21.org\nPublicat a gener 12, 2022 per Gerard Ruiz\nL’any 2022 que ara comença serà un any important per tots nosaltres. Per fi podrem celebrar, acompanyats de periodistes i mitjans de comunicació, els primers 10 anys de vida d’Èxit 21, aniversari que no vàrem poder celebrar l’any passat a causa de la pandèmia.\nUn altre objectiu per aquest nou any serà que els mitjans de comunicació coneguin i apliquin millor el llibre d’estil d’Èxit21, de forma molt especial que evitin referir-se a nosaltres com a “discapacitats”. Defensem sempre que la paraula “persona” vagi per davant.\nTambé espero trobar feina. Des de que va començar la pandèmia no he tornat a treballar i, per tant, desitjo que les persones com jo, en situació de discapacitat, tinguin més oportunitats per treballar aquest 2022.\nUn altre repte serà potenciar l’acció de l’Assemblea de Drets Humans Montserrat Trueta de la Fundació Catalana Síndrome de Down (FCSD), de la qual formo part i que com president estic molt implicat.\nI per últim espero que totes les persones que conviuen amb alguna discapacitat, tinguin més oportunitats, no només en la feina, sinó també a l’oci, a l’esport, la cultura, etc. Tenim els mateixos drets que la resta de persones.\nCol·labora, al servei de la inclusió\nLa FCSD ens ajuda molt a buscar feina a través del servei d’inclusió laboral “Col•labora”, alhora que també ofereix cursos amb la col•laboració de la Universitat Pompeu Fabra.\nVaig entrar a la FCSD l’any 2018 per fer el curs d’auxiliar de museus, i des de llavors també he fet els cursos d’auxiliar de radio, de congressos, el d’administratiu, el de triomfa en la teva entrevista i el d’intel•ligència emocional per l’ocupabilitat.\nEspero que tota aquesta preparació ens ajudi a afrontar el 2022 que ens espera.\nCategoria: Opinió Etiquetes: tendències\n‘L’HOSPI’, MÉS A PROP DEL RETORN A 2ªB →


BENIMACLET VIU: LES FESTES PATRONALS DE BENIMACLET VAN A L'ESCOLA.\nLES FESTES PATRONALS DE BENIMACLET VAN A L'ESCOLA.\nCom tots els anys els xiquets i xiquetes de les escoles de Benimaclet comencen el curs envoltats de l'ambient de les festes patronals del barri, del volteig de campanes, dels focs artificials, de l'olor a caldereta, de la música al carrer, etc.\nEl dia 10 de setembre comencen amb el pregó oficial les festes del barri que venen mantenint-se gràcies a l'esforç i la dedicació dels clavaris dels Sants de la Pedra , Abdón i Senent.\nSón aquests, dos Sants estretament relacionats amb la terra, i és això el que fa que siguen tant vigents al barri de Benimaclet, on es troben encara veïns que viuen de i per a l'horta.\nEnguany s'ha posat en marxa una experiència innovadora i necessària. Els Clavaris dels Sants de la Pedra i del Crist de la Providència, en col·laboració amb la plataforma Benimaclet VIU han portat la festa a totes les cases dels alumnes de les escoles i els IES públics del barri. Tant els festers com els moviments socials del barri i els professionals de l'educació són molt conscients de què una part de la vida del barri es troba a les seues escoles. Com bé diu la llegenda del programa de festes : “Per a ser Poble hem de començar per viure les nostres festes”.\nPer primera vegada s'ha repartit en el CEIPs Pare Català i Carles Salvador i en els IES Ferrer i Guàrdia i Rascanya el programa de les festes del barri, i s'han incorporat a aquest activitats que han nascut a les escoles amb vocació de recuperació de les nostres tradicions i amb l'objectiu de transmetre-les als nostres xiquets i xiquetes que són el nostre futur.\nEnguany, les escoles i els IES de Benimaclet, i l'associació Benimaclat VIU han aportat un grup de dansetes amb alumnes d'infantil i primer cicle de primària que participaran en el pregó popular del dia 13 de setembre a les 18:00 h, a la plaça del poble, i l'organització de partides de pilota valenciana per a grans i menuts que tindran lloc al C/ Rambla el divendres, 17 de setembre a les 18:00 h. Aquestes col·laboracions són la primera pedra d'un projecte de cooperació entre festers i centres educatius i entitats socials del barri.\nS'ha de fer especial menció de l'esforç que suposa, per part dels festers d'enguany i de tota la resta de clavaris, l'organització d'unes festes que continuen mantenint l'essència de la nostra cultura al barri de Benimaclet. I ací hem de mencionar la intervenció entusiasta i perseverant de na Elvira Laguarda Cubells, clavariessa filla del poble de Benimaclet i mestra en una escola del barri.\nEl programa de festes és molt ample, però hem de destacar per la seua bellesa i el sue contingut la romeria dels Sants de la Pedra, que fa un recorregut per les alqueries de Benimaclet a poqueta nit amb la llum dels ciris. És un acte molt entranyable i ple de significat per a tots els veïns. Els Sants són traslladats el dia 13 de setembre a les 20:00 h des de l'església de Benimaclet fins a l'ermita de Vera i tornen, també en romeria, el 14 de setembre eixint de l'ermita de Vera cap a les 20:00 h i passant per la UPV.\nAquestes tradicions no s'han de deixar perdre. Tenim un compromís amb els nostres xiquets i xiquetes i sabem que si estimen el seu barri i les seues tradicions seran millors ciutadans, millors veïns i millors persones. I, com bé diu la llegenda del programa de festes, “comencem per les nostres festes”.\nActe inaugural 20 anys IES Ferrer i Guàrdia\nFotos de la Festa Estellés\nPartides de pilota valenciana\nLES FESTES PATRONALS DE BENIMACLET VAN A L'ESCOLA....\nA Benimaclet la Festa Estellés la fem el proper di...


Unió de Pagesos demana batudes nocturnes contra el senglar a les comarques de Girona i declarar l'emergència cinegètica • Ràdio Capital de l'Empordà\nUnió de Pagesos (UP) exigeix al Govern que es facin més batudes nocturnes contra el senglar i que es declari l’emergència cinegètica a les zones on “fa més mal”. Asseguren que el pla de monitoratge que va engegar l’administració a la zona de Rocacorba i les Gavarres “no serveix per a res” i assenyalen que el que cal és reduir “dràsticament” la població de porcs. Des del sindicat alerten que la situació és “insostenible” amb densitats que en algunes zones arriben a catorze animals per quilòmetre quadrat, el triple que a França. Els pagesos, a més, lamenten que algunes societats de caçadors posin “pals a les rodes” i demanen poder sortir amb els Agents Rurals a les nits a matar porcs. “Només volem defensar els nostres camps”, remarquen.\nMala maror entre els pagesos gironins, de nou, per la problemàtica dels senglars. Asseguren que la població continua sent “molt alta” i que segueix fent mal als sembrats. A més, carreguen contra el Departament d’Agricultura i la comissió de seguiment que es va establir per fer un recompte del nombre d’animals que hi ha a zones “conflictives” com el Rocacorba o les Gavarres. Una comissió de la qual el sindicat ja no forma part, després d’abandonar-la perquè, a criteri seu, “no serveix per a res”.\nI és que des d’UP asseguren que el pla, que pretén fer un recompte fidedigne del nombre de porcs en aquests espais, és “incoherent” i algunes de les mesures que contempla “estan buides de sentit”. A tall d’exemple, el sindicat concreta que molts dels recorreguts es fan per zones que no compten amb el consens de la pagesia, perquè són llocs “on se sap que no s’hi trobaran senglars”.\nEl sindicat denuncia que les rutes establertes en el pla estan acordades només entre el Departament i els caçadors i critica que se’ls convidés “d’un dia per l’altre” a la comissió. A més, l’actitud d’algunes societats, que impedeixen poder fer batudes en alguns vedats a les nits, és un dels motius de queixa d’UP, que demana la declaració d’emergència cinegètica.\nSi la Generalitat s’avingués a fer-ho, la llei de caça no seria “l’escull” que suposa actualment per a fer batudes nocturnes, “moment idoni” per poder caçar porcs. El problema és que amb la norma a la mà, són les societats de caça les responsables de donar l’autorització en un espai determinat. “Hi ha moltes societats que ni deixen fer-ho ni ho volen fer. Per això, la Generalitat hauria de passar per sobre amb la declaració d’emergència cinegètica”, assenyala el coordinador d’UP al Baix Empordà, Martí Gusó.\nDes del sindicat consideren que no hi ha una “voluntat ferma” per part d’algunes societats per acabar amb la problemàtica, ja que hi ha vedats que cobren per poder caçar porcs.\nPla mitjà d’un cartell d’una batuda de senglars aquest dissabte 23 de gener de 2020. (Horitzontal)\nDes del sindicat reclamen poder rebaixar la “insostenible” xifra de porcs actual a la que actualment tenen a França i que, segons Unió de Pagesos, ronda els cinc senglars per cada quilòmetre quadrat. En aquest sentit, des d’UP recorden que el país gal activa la declaració d’emergència quan se supera aquesta xifra.\nA més, el coordinador territorial d’UP a les comarques gironines, Narcís Poch, assenyala que França i Bèlgica van fer actuar l’exèrcit, quan van tenir perill d’expansió de la pesta porcina.\nPoch considera que estem davant d’una “autèntica plaga” i lamenta “la incompetència o la mala fe que té l’administració en la resolució d’aquest conflicte”. En aquest sentit, Poch es pregunta “què és pitjor”, si una cosa o l’altra.\n“Si tinc un brot de pugó a les pomeres hi aplicaré un insecticida, si tinc un brot de margall en un sembrat un herbicida. Pel senglar, però, l’única solució és la caça”, ha reblat.\nArticle anteriorL’Ajuntament de la Bisbal, en negociacions amb el Bisbat sobre l’ús del Foment\nArticle següentSuu estrena ‘Barcelona Tropical’ amb Carlos Sadness


Els bombers de Formentera sufoquen un conat d’incendi a una xemeneia\nÀrees Serveis Generals Presidència Els bombers de Formentera sufoquen un conat d’incendi a una xemeneia\nEls bombers de Formentera va haver de sufocar un conat d’incendi ahir dijous a un habitatge unifamiliar situat a la venda de Porto Saler.\nPoc abans de les 15 hores es va rebre un avís del 112 referent a un incendi a una xemeneia. Es van desplaçar a la direcció assenyalada un camió i tres integrants del cos de bombers a més d’una patrulla de la policia local i efectius de protecció civil.\nEn arribar a la casa afectada, els bombers van comprovar que no s’havia produït cap dany material ni personal destacable i procediren a la ventilació de l’habitatge, que patia una forta acumulació de fum.\nPosteriorment, es va refredar la xemeneia i es van enretirar les restes d’un ocell mort, que fou el causant que el tir de la xemeneia no ventilés bé i generés espurnes dins el conducte a més de taponar-lo com a sortida de fums.\nEl servei es va finalitzar en 25 minuts des de la recepció de la cridada.


Erica: bus sense conductor elèctric i sostenible FactorEnergia\nEstàs a: Factor Energia > Blog > Histories Positives > ERICA, el primer bus 100% elèctric, sostenible i sense conductor\nA partir del mes de setembre en vuit municipis catalans es posarà a prova l'efectivitat del primer bus 100% elèctric, sostenible i amb conducció autònoma, amb l'objectiu de garantir l'accés al transport públic net, equilibrat i respectuós amb el medi ambient.\nEt presentem a Erica: el primer bus sense conductor, elèctric. T'expliquem els detalls del transport públic sostenible del futur.\nQuè és ERICA? Prova pilot del transport públic sostenible\nEt presento a l'ERICA, el primer autobús 100% elèctric que pot circular fins a 14 hores seguides sense necessitat de recarregar la seva bateria, i sense conductor. Actualment, estem vivint un canvi en la cultura de la mobilitat; i prova d'això és el projecte que es posarà en marxa el proper mes de setembre en diferents ciutats catalanes.\nDurant el mes de setembre i fins al dia 28 d'octubre, si pels carrers de la teva ciutat veus un bus sense conductor no t'espantis perquè són les proves pilot del funcionament del primer bus 100% elèctric que tindrà lloc en els següents municipis: Sant Cugat del Vallès, Terrassa, Sabadell, Girona, Reus, el Vendrell, Martorell i Vic. Aquests vuit municipis catalans són els tercers a nivell mundial per darrere dels Estats Units i Austràlia que passaran per la fase de proves.\nD'aquesta manera, Catalunya se suma a les proves de vehicles col·lectius sense conductor com les que s'estan fent en països com França, Suïssa, Alemanya, Holanda, Estats Units, Austràlia o la Xina.\nUna dada curiosa: l'ERICA nom que han batejat al bus, respon a les sigles: elèctric (al 100%) revolucionari (implica un canvi en la cultura de la mobilitat) i intel·ligent, compartit i amable (sense conductor físic, ningú es preocupa per la conducció, i això ajudarà a que millori l'atenció als usuaris).\nObjectius de l'ERICA, el primer bus 100% elèctric, sostenible i sense conductor\nL'ERICA és un projecte que busca garantir l'accés al transport públic sostenible i equilibrat. En un moment, en què prima la necessitat d'invertir en mitjans per fer més netes i sostenibles les ciutats; els ajuntaments i les administracions públiques estan apostant en projectes similars a l'ERICA per posar en marxar mitjans de transport amb un impacte gairebé nul per al mediambient.\nAquesta prova pilot està cofinançada al 50% per la Generalitat i Associació de Municipis per a la Mobilitat i el Transport (AMTU) i també pels diferents ajuntaments dels municipis que hi participen.\nCom es mouran per la ciutat els busos 100% elèctrics i autònoms?\nEl bus elèctric estarà set dies a cada municipi: dos per a realitzar les proves del recorregut i cinc en els quals transportarà passatgers. Tot i que el vehicle no portarà conductor, sí que comptarà amb operadors tècnics que acompanyaran i assessoraran als ciutadans que vulguin provar el sistema i resoldran qualsevol dubte o incidència que es produeixi.\nEl bus 100% elèctric circularà un màxim de 500 metres, a una velocitat de 18km per hora (la mitjana del transport públic és de 13) i sense parades. Tampoc interactuarà amb altres vehicles perquè la legislació espanyola encara no ho permet.\nA Espanya encara no estan homologats, de manera que per fer les proves s'han triat zones específiques que tinguin una bona cobertura de GPS per temes tecnològics, ja que, cal cartografiar-ho tot, des d'una paperera fins a un pas de vianants.\nEvolució de les proves pilot del bus elèctric i autònom\nSi les proves pilot que es realitzin en les diferents ciutats, són satisfactòries, el bus 100% elèctric serviria per connectar la distància que hi ha entre el transport públic convencional i un centre de treball, d'estudis o l'aeroport. Per exemple, els busos autònoms serien molt útils, per a connectar polígons industrials, campus universitaris o aeroports, on hi ha hores punta, amb molta demanda, i durant la resta del dia hi ha hores vall en què poca gent necessita agafar el bus.\nA Espanya, s'han realitzat proves de bus autònom al parc tecnològic de Sant Sebastià, Talavera de la Reina i al port de Màlaga. A Europa, s'utilitzen els busos autònoms com a llançadora a Lió i ciutats com París, Londres, Alemanya o Holanda també han fet proves pilot.\nUna de les tendències de la mobilitat sostenible és l'aposta per l'ús dels busos autònoms, independents i connectats que són totalment respectuosos amb el medi ambient i ofereixen un servei impecable a l'usuari. També, poden circular 14 hores seguides, sense la necessitat de carregar la seva bateria.


Sentencies i noticies archivos - Requena Advocats\nDret Administratiu, Dret Tributari, Premsa, Sentencies i noticies\nCom puc evitar que m'enviïn propaganda electoral?\nSí, actualment es pot demanar que els partits polítics no t'enviïn…\nRecentment hem constat un augment de consultes i encàrrecs professionals…\nSentència 62/19, de 4 de març. L'Audiència Provincial de Barcelona…\nDret Civil i Familia, Dret Penal, Sentencies i noticies\nSi el meu "ex" no paga la pensió d'aliments, comet un delicte?\nEls processos de divorci solen acabar amb la imposició a una…\nModificació del Codi Penal en relació al tràfic d'òrgans, delictes econòmics i delictes de terrorisme.\nModificació del Codi Penal


Ritsa House Kefalonia Grècia - Ofertes d'hotels amb els MILLORS DESCOMPTES EN LÍNIA\nIthakis 1, Pilarei, Kefalonia, Grècia, 28081 - Veure al mapa\nMés informació sobre Ritsa House\nAl visitar Agia Evfimia, vosté es sentirà com a casa a Ritsa House, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nRitsa House també ofereix moltes instal.lacions per enriquir la seva estada a Agia Evfimia. L'hotel ofereix transport hotel/aeroport per garantir el més gran comfort possible als seus clients.\nL'ambient de Ritsa House es reflexa en cada habitació. aire condicionat, balcó/terrassa, ventilador, aparell de televisió, aparell de televisió LCD/pantalla de plasma són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Agia Evfimia, el Ritsa House és el lloc perfecte per una estimulant i emocionant escapada.


Oberta la convocatòria 2021 dels ajuts Leader per a la creació, ampliació i millora d'empreses — Consell Comarcal de la Noguera\n27º / 9º\nOberta la convocatòria 2021 dels ajuts Leader per a la creació, ampliació i millora d'empreses\nOberta la convocatòria 2021 dels ajuts Leader per a la creació, ampliació i millora d'empreses El termini per sol·licitar-los finalitza el 30 de novembre de 2021 https://www.ccnoguera.cat/actualitat/noticies/oberta-la-convocatoria-2021-dels-ajuts-leader-per-a-la-creacio-ampliacio-i-millora-dempreses https://www.ccnoguera.cat/actualitat/noticies/oberta-la-convocatoria-2021-dels-ajuts-leader-per-a-la-creacio-ampliacio-i-millora-dempreses/@@download/image/oberta convocatòria.png\nEl termini per sol·licitar-los finalitza el 30 de novembre de 2021\nLes persones físiques o jurídiques interessades en crear, ampliar o millorar el seu negoci ja poden sol·licitar les subvencions Leader. El termini màxim per presentar la sol·licitud és el 30 de novembre de 2021.\nEls ajuts, gestionats pel Consorci GAL Noguera Segrià Nord, corresponen a la zona de la Noguera i sis municipis del Segrià nord: Alfarràs, Alguaire, Corbins, Vilanova de la Barca, la Portella i Almenar. Aquests ajuts estan orientats a empreses, emprenedors i emprenedores que vulguin invertir empresarialment en negocis de serveis, turístics, de transformació agroalimentària, comerços, serveis a la població i indústries. Les inversions subvencionables inclouen obra civil i instal·lacions, equipaments, maquinària, mobiliari i honoraris tècnics de projectes d'execució d'obra. L’import mínim de la inversió elegible que es realitza ha de ser de 12.000 euros sense IVA i l’import de l’ajut pot oscil·lar entre un 20% i un 40% de les despeses elegibles.\nLes entitats públiques del territori també poden demanar ajuts enfocats a la recuperació del patrimoni cultural i natural, infraestructures públiques per a la mitigació del canvi climàtic i infraestructures que generin activitat econòmica i ocupació.\nDes del GAL Noguera Segrià Nord s’estan realitzant diverses sessions informatives en línia. Les dates previstes per a les següents sessions són:\n- 29 d’octubre de 2021 a les 12.00 h,\n- 11 de novembre de 2021 a les 12.00 h,\n- 16 de novembre de 2021 a les 13.00 h,\n- 22 de novembre de 2021 a les 10.00 h.\nLes persones interessades a connectar-s’hi poden inscriure-s’hi a través de l’apartat “Sessions informatives ajuts Leader” de la pàgina web www.noguerasegrianord.cat. A través de la pàgina web també es pot consultar la resolució, les bases dels ajuts o la documentació que cal presentar.\nEls ajuts del programa Leader estan cofinançats pel Departament d'Agricultura, Ramaderia, Pesca i Alimentació i pel Fons Europeu Agrícola de Desenvolupament Rural. Aquest programa té com a objectiu fomentar la diversificació econòmica i el desenvolupament en els territoris rurals, amb la creació, ampliació i millora de les activitats econòmiques, per mantenir les característiques del món rural i a la vegada millorar la seva qualitat de vida.\nPer a qualsevol consulta podeu enviar un correu electrònic a leader@noguerasegrianord.cat o bé trucar al 973 448 933.


El blog de la classe PONENT: 2018\n5 estratègies per les taules\nEls alumnes de 4t hem recollit 5 estratègies per ajudar a facilitar el domini de les taules de multiplicar. Mitjançant el càlcul senzill podem trobar qualsevol nombre!!!\nEtiquetes de comentaris: Multiplicació\nJoc de les lletres\nCom a cloenda de la setmana cultural vàrem jugar al "Joc de les lletres". Cadascú tenia tres lletres diferents i tan sols en podíem fer servir una per ajuntar-nos amb els companys/es i formar paraules. Vàrem aprofitar per formar paraules que hem anat aprenent al llarg de la setmana sobre la vida de Pompeu Fabra i d'altres lliures. Un dels reptes era fer les paraules cada vegada més llargues. Ens va passar la tarda volant.\nMesurant capacitat al pati\nLa darrera activitat de matemàtiques va ser al pati i mesurant amb litres i mililitres. Amb l'aigua sempre s'aprén molt més!\nUn cop acabat el projecte sobre el nostre poble, hem anat a fer una visita amb un mapa per situar edificis, carrers i barris de Salt. Al final del recorregut hem pogut jugar una estoneta sota les ombres del Parc Monar.\nPerímetre i Àrea al pati\nA classe de matemàtiques hem baixat al pati per mesurar el perímetre i l'àrea de les pistes de bàsquet. Primer de tot, però, hem volgut comprovar si les nostres passes són iguals que mesurar amb regle. Ho hem fet amb la llargada del pati i ens han sortit moltes més passes que no pas metres. Quan hem acabat amb la mesura de les pistes hem intentat crear un plànol d'una casa dins una de les pistes, amb habitacions, cuina i de tot.\nEscacs en moviment\nA classe d'escacs hem fet unes partides en moviment. Cada jugador movia una peça i es canviava cap al següent tauler per anar fent el mateix. Intentàvem fixar-nos com ens havien deixat la partida per intentar seguir-la correctament. Hem començat amb peons, després hem afegit dues torres i finalment hem intentat fer mat al rei amb tan sols dos torres. Ha estat molt interessant i divertit.\nColònies - "Pou del Glaç"\nQuines colònies!!! Ens ho hem passat d'allò més bé durant tres dies molt intensos. Hem fet tot tipus d'activitats, hem gaudit de tots els espais i no hem parat ni a la nit quan estàvem a les habitacions. Hem tingut uns monitors i monitores amb molta marxa i amb moltes ganes de passar-ho bé. També ens han encantat els menús diaris, ens hem posat les botes! Els nostres mestres ens han cuidat moltíssim i també ens han fet alguna que altra brometa. Si fos per nosaltres hi tornaríem la setmana vinent.\nPoema Salvador Sunyer\nVídeo Auca Poema\nPer el projecte que fem amb Puerto Rico els hi hem preparat una cançó que parla de l'amistat.\nEn aquest projecte treballem el llibre "Amigos alrededor del mundo". Ens ajuda a aprendre que, gràcies a les diverses llengües que treballem a l'escola, podem aprendre amb altres nens i nenes que es troben molt lluny de nosaltres.\nEsperem que us agradi, esperamos que os guste, we hope you like it.\nAvui hem fet per sorpresa una activitat de contes que ens ha presentat la Bàrbara, que treballa a la biblioteca Iu Bohigues. Se'ns ha fet molt curt i ens ho hem passat d'allò més bé llegint, comentant i sobretot, escoltant contes.\nAhir dijous 1 de febrer vàrem anar d'excursió a Banyoles. Veient el mal temps primer vam anar al'exterior, a la zona del llac, per conèixer de ben a prop els arbres de ribera, amb una activitat d'endevinar a partir d'unes pistes. Un cop al llac vàrem veure la vegetació pròpia de l'estany, però el que ens va agradar més va ser remenar l'aigua amb els salabrets i buscar els macroinvertebrats, que devien estar molt amagats o tenien fred. Un cop al museu vàrem conèixer com es va formar l'estany i tots els seus secrets més profunds. Vàrem acabar fent un joc de plantes properes a l'estany. La veritat és que vam aprendre i ens va agradar molt.\nAvui per sorpresa hem anat a la ludoteca. Ens varen ensenyar una quants jocs, alguns coneguts i d'altres que no i eren molt divertits. El temps ens va passar volant quan vàrem estar jugant, provant tots els jocs.\nEns va fer molta il·lusió i va ser impressionant anar al laboratori i poder veure les parts de la planta.\nNo volíem marxar de l'aula!\nUna de les activitats més divertides va ser disseccionar unes tulipes i veure'n i conèixer les seves parts. D'altra banda estem creant un Drive amb informació del nostre tema amb ajuda dels ordinadors i els Ipads.\nHem fet varis experiments. Hem pogut comprovar com la tija fa d'ascensor amb l'aigua. També com les plantes deixen anar aigua quan respira. Hem vist com la planta busca la llum. I finalment com creix una planta d'una llavor, en aquest cas d'una pipa qua ha portat en Pol.


La Policia Local e Vilafranca del Penedès evita l'ocupació il·legal d'un habitatge La República\nLa Policia Local e Vilafranca del Penedès evita l’ocupació il·legal d’un habitatge\nACN Vilafranca del Penedès.-La Policia Local de Vilafranca del Penedès va evitar la matinada de dimarts passat que es produís una ocupació il·legal d’un pis situat al carrer Oviedo. Els […]\nACN Vilafranca del Penedès.-La Policia Local de Vilafranca del Penedès va evitar la matinada de dimarts passat que es produís una ocupació il·legal d’un pis situat al carrer Oviedo. Els fets van tenir lloc als volts de dos quarts de quatre de la matinada quan, desprès de rebre la trucada d’uns veïns alertant que dos homes estaven intentant accedir al domicili per una finestra, els agents s’hi van dirigir. Un cop allà van constatar que els dos homes ja eren a dins i com que ningú els va obrir quan van trucar a la porta van accedir a l’habitatge per la mateixa finestra. Un cop a dins van identificar els dos individus, que no van poder acreditar ni propietat ni contracte de lloguer del pis.\nEls agents van informar els homes que serien investigats per un presumpte delicte d’usurpació d’immoble i els van convidar a abandonar l’immoble. La Policia Local va avisar el propietari del pis, que se’n va fer càrrec.


Festes Populars – Maestrat-Els Ports\nVisitar els pobles de Maestrat-Els Ports implica descobrir els seus costums i les seves festes populars, la majoria de les quals combinen motius religiosos i altres relacionats amb els canvis d’estació i les feines del camp.\nMés enllà de les festes patronals o festes majors que solen durar una setmana entre juliol i setembre, una de les celebracions més importants és la celebració de Sant Antoni al gener. Es tracta d’una festa d’hivern d’origen medieval, o fins i tot més antic, d’arrels paganes, en la que el foc juga sempre un paper protagonista amb nombroses variants a cada poble. Les festes de Sant Antoni són presents, d’una manera o altra, en totes les comarques de Maestrat-Els Ports. En alguns pobles, s’hi celebren benediccions d’animals domèstics, la crema de la barraca o del ramer, representacions teatrals amb les figures dels dimonis que tempten el sant o espanten nens i parroquians amb màscares i petards, sempre jugant al voltant de foc.\nCelebració de Setmana Santa\nAlguns exemples rellevants són la Santantonada de Mirambell, la festa de Sant Antoni a Mas de Barberans i, en especial, la Santantonà de Forcall, declarada Festa d’Interès Turístic i Bé d’Interès Cultural Immaterial.\nResultaria interminable enumerar i fer justícia a totes les festes populars de la regió, encara que podem citar algunes de les més destacades. Al costat català, la Festa de la Mel d’Arnes celebrada al maig com a símbol d’una tradició apicultora reflectida en el mateix nom de la vila. A l’octubre, Prat de Comte celebra la Festa de l’Aiguardent en la que les cases del poble obren les seves portes per oferir tasts de licors casolans, dolços i pastissos elaborats pels veïns i veïnes durant els dies previs a la festa. Al juny, la Festa de la Cirera de Paüls dóna a conèixer les varietats d’aquest fruit i els diferents productes derivats. Al poble d’Alfara de Carles és ben coneguda la seva afició a les festes que inclouen els bous braus.\nFesta de la Cirera, Paüls (www.cireradepauls.cat)\nFesta de l’Aiguardent, Prat de Comte (www.aiguardent.cat)\nA la banda de Castelló, el primer cap de setmana d’octubre Fredes celebra una festa en honor a la unió entre els tres pobles que simbolitzen els antics Tres Regnes: la Pobla de Benifassà (Castelló), la Sénia (Catalunya) i Vall-de-roures (Aragó). Una altra festa que mostra el caràcter interregional de Maestrat-Els Ports és la Rogativa de Vallibona. Aquesta popular romeria commemora la marxa d’uns quants homes de Vallibona (Castelló) cap a Pena-roja de Tastavins (Terol) amb l’objectiu de buscar dones amb les que revitalitzarien el seu poble després de la pesta negra, el 1347. Més al sud, Ares organitza el concurs nacional de gossos d’atura, al juny.\nTambé a la banda castellonenca cal esmentar el Sexenni de Morella, celebració religiosa que data del segle XVII en la, que cada sis anys, els morellans agraeixen la intervenció de la Mare de Déu per lliurar al poble de la pesta. L’acte central d’aquesta celebració és un aplec de 20 km des de Morella cap al santuari de Vallivana. L’any anterior al Sexenni se celebra l’Anunci, una autèntica explosió de color i diversió amb més de 50 tones de confeti.\nEls pelegrins de Portell (castelloninformacion.com)\nSexenni, Morella (Columbusalbus)\nUna de les peregrinacions més ben conservades és la dels Dotze Pelegrins de Portell cap a l’ermita de Sant Pere de Castellfort. Aquests pelegrins, amb capa i barret negres, camisa blanca, bastó i rosari, rememoren la primera peregrinació datada de 1514 per demanar pluja a Sant Pere i acabar amb la sequera que castigava el municipi. Des de l’any 2018 les dones poden participar en aquest pelegrinatge.\nAls voltants de Sorita, la Balma celebra les seves festes de caràcter religiós al setembre. S’hi fa una recreació de la Lluita de l’Àngel i el Diable amb danses tradicionals pensades únicament per a aquest esdeveniment. Prop de Sorita, la localitat de la Mata ha recuperat la festa ancestral de l’Onso relacionada amb el final de l’hivern i l’arribada de la primavera. L’Onso és un animal mitològic representat per una persona vestida amb roba de sac i pells de corder i amb la cara i les mans plenes de greix. Els caçadors van a buscar-lo al bosc i el porten lligat cap al poble on intenta escapar-se i embruta tota la gent que es troba. Aquesta tradició és una gran festa popular i els veïns treuen els cellers al carrer.\nFesta patronal amb focs artificials\nAl Maestrat de Terol, Castellot celebra els romiatges a l’ermita del Llovedor que daten del segle XV. Homes i dones van en dies diferents, per demanar a la Verge l’arribada de les pluges i l’excel·lència de les collites. Villarluengo manté una de les romeries més ben conservades de tota la regió, en la qual els participants caminen en fila índia seguint un ritual clarament establert cap a l’ermita de Sant Pere de la Roqueta a Montoro de Mezquita. Com a resultat de la influència de l’Orde de Sant Joan al Maestrat de Terol, diversos pobles com Fortanet, Mas de las Matas, Molinos o Villarluengo, entre altres, celebren les festes en honor a aquest sant al juny. Aquestes festes inclouen la col·locació del tradicional tronc de pi pelat o “mayo”, els balls tradicionals del “reinao” on els homes vesteixen barrets tradicionals de pell de conill fabricats a Tronxó, i en el cas de les “mojadinas” de Molinos els participants es mullen a la plaça de la vila.\nEls pobles del Maestrat-Els Ports encara mantenen una rica tradició folklòrica amb danses populars que van des de les jotes aragoneses, la jota tortosina i les danses del Maestrat de Castelló al ritme de la dolçaina i el tabal. La Dansa Guerrera de Todolella, declarada Patrimoni Històric Artístic des de 1989, és una dansa secular en la qual vuit guerrers vestits amb indumentària típica ballen tretze passos imitant una lluita amb espases, bastons i escuts. A més de la música tradicional, Vilafranca organitza un excel·lent festival de música clàssica, folklòrica i de jazz a la primera setmana d’agost, amb intèrprets internacionals i nacionals. Un dels moments clau és l’actuació a l’amfiteatre natural de roques a les coves de Forcall, un dels paratges naturals més emblemàtics del municipi al que només s’hi accedeix caminant. Fora dels pobles, a les masies encara es realitzen els bureos, en els quals grups de veïns s’ajunten per tocar música tradicional, ballar, menjar i beure.


Escenifiquen l'acord per posar la planta de residus al polígon de Sant Jaume - Diari de Girona\nEscenifiquen l'acord per posar la planta de residus al polígon de Sant Jaume\nLa intenció és que al 2018 estigui feta, que costi 14 milions i que sigui adaptable al sistema de recollida porta a porta\nolot | xavier valeri 10.10.2016 | 10:28\nJordi Cargol (CiU), Joan Espona (CiU) i Josep Maria Tost. X.V,\nLa planta de triatge per la Garrotxa i el Pla de l'Estany a Sant Jaume de Llierca ha de ser una realitat al 2018 dins del polígon industrial de Politger, on tindrà un accés independent del de les altres empreses de la zona per no provocar excessos de trànsit de camions.\nSerà una planta que costarà 14 milions amb capacitat per triar 25.000 tones de residus de resta a l'any, serà més petita que la prevista als terrenys de can Coma de Baix i serà modular. És a dir, s'adaptarà a la reducció de residus prevista per l'aplicació progressiva de la recollida porta a porta a tota la comarca. Besalú ja ha aprovat començar-la l'any vinent.\nLa previsió és que en els propers anys la Garrotxa i el Pla de l'Estany passin del 40% de reciclatge actual a un 60%. Això no obstant, la planta continuarà essent imprescindible. "Perquè sempre hi haurà fracció resta", va dir el director de l'Agència Catalana de Residus, Josep Maria Tost, ahir a la presentació de l'acord entre el Consell Comarcal de la Garrotxa, l'Ajuntament de Sant Jaume i l'Agència Catalana de Residus que va tenir lloc, ahir, a la sala de plens del Consell Comarcal de la Garrotxa.\nA més, Tost va qualificar d'imprescindible la planta de Sant Jaume, perquè els centres de tractament de residus més propers a Oris (Osona ) i a de Pedret i Marza (l'Alt Empordà) no poden assumir més residus dels que ja tracten ara. Va subratllar que el nou concepte per a la planta de triatge que ha d'anar a Sant Jaume deriva dels canvis en l'elaboració del pla de Prevenció de Residus de Catalunya provocats per la crisi econòmica en els darrers cinc anys. Va afirmar que es tracta d'una planta prevista per a un canvi d'escenari de la gestió dels residus. Va apuntar que serà una transformació encarada a la racionalitat. La intenció -segons ell- és escampar la recollida porta a porta a totes les localitats i a cobrar segons la generació de residus. És a dir, qui faci la tria i el reciclatge bé pagarà menys que qui ho faci malament.\nA més de Josep Maria Tost, a l'acte van estar presents Joan Espona (president del Consell Comarcal de la Garrotxa per CiU)), Jordi Cargol (alcalde de Sant Jaume de Llierca). Espona es va mostrat satisfet del resultat final de la polèmica de la planta de triatge prevista en un principi en sòl rustic a can Coma de Baix i amb la quasi total oposició de veïns i Ajuntament de Sant Jaume.\nVa afirmar que les negociacions per la nova ubicació van començar pel març, quan els Consells del Pla de l'Estany i de la Garrotxa van acordar compartir les infraestructures de residus. Espona va indicar que en tot moment la seva voluntat i la del Consell ha estat la de procurar per una millora en la gestió de residus a la comarca. Va exposar que el Consell Comarcal de la Garrotxa disposa d'una reserva per la compra dels terrenys i va recordar que ja van fer una operació similar amb la compra de l'abocador de Beuda.\nJordi Cargol (alcalde de Sant Jaume per CiU) va explicar que l'Ajuntament ha exigit una nau industrial completament tancada, la impossibilitat de fer cap ampliació de l'estructura en el futur i garantir que a Sant Jaume no es faci cap nou abocador. També va explicar que Sant Jaume participàrà de manera activa en el control, la gestió i el funcionament d'aquesta infraestructura comarcal.\nDurant de les properes setmanes treballaran en la redacció d'un document que ha de permetre formalitzar, establir i garantir a totes les parts els acords arribats.\nEn una cosa van coincidir ahir el president del Consell Comarcal, Joan Espona (CiU) i Ferran Puig (cap de l'oposició de Sant Jaume per ERC). Tant l'un com l'altre van considerar que la polèmica del Centre de Triatge de Residus de Sant Jaume de Llierca ha acabat sense vencedors ni vençuts.\nEspona va fer referència a un peritatge encàrregat pel jutge del contenciós i va indicar que tenien totes les cartes bones per guanyar davant dels tribunals. Això no obstant, va subratllar que al final havien optat per la millor solució per Sant Jaume i per la comarca.\nFerran Puig va definir de dolent l'acord d'ahir, però millor que continuar en el desacord i a l'espera d'un veredicte que hauria donat guanyadors i perdedors. Puig va valorar que no acceptar l'acord a la pràctica era deixar-la posar a la finca de can Coma de Baix.\nSobre al peritatge, Puig va indicar que el tècnic va fer un informe que marcava defectes, però també apuntava la manera de corregir-los. Aixó doncs, el tribunal pot arribar a donar una sentència desfaborable i indicar que si es corregissin els aspectes indicats en la sentència en un altre projecte al final la planta podria haver acabat igual a can Coma de Baix. Aixó sí amb vencedors i vençuts per partida doble o triple tan com pogués durar el litigi. Puig va resoldre que una situació d'aquestes no interessava cap de les parts i va reiterar el concepte de millor un mal acord que una imposució\nDavant de les màquines\n"No acceptem un mal menor", va afirmar el president de l'Associació de Veïns no a la planta de triatge ni a Sant Jaume ni enlloc, Antoni Tomàs. Tomàs va deixar clar que la lluita continua i que si cal es posarà davant de les màquines. Va indicar que -segons el seu criteri- l'acord no suposa que ja estigui tot decidit, perquè d'ara a tres setmanes el Parlament haura de resoldre una proposta de la CUP per deixar el model de plantes de triatge a Catalunya. Va expressar la seva confiança amb la CUP, ERC, consellers del nou PDC d'als altres grups del Parlament.\nTomàs va recordar el resultat de la consulta de diumenge passat, la qual va donar 214 vots en contra de la planta i 4 a favor. Va indicar que compta amb 500 signatures en contra de la planta recollides a Sant Jaume de Llierca.\nTambé va explicar que retrauria el paper de l'Ajuntament en el ple. Segons ell, la posició actual de l'Ajuntament no es correspon al que van exposar als programes de la darrera campanya electoral.\nAntoni Tomàs va valorar la nova ubicació de canvi poc substancial, perquè -segons ell- encara la posen més propera al riu Fluvià que abans.\nTambé va qualificar l'acord fet públic ahir de precipitació i va preveure que al final guanyarà el més tossut.


Simfonia Metàl·lica - Obsidian Kingdom - Meat Machine\nDivendres, 20 Novembre 2020 12:50\nMR Pan aprofundeix en les influències dels 90 i se'ns fa més presents les parts electròniques en el que és una peça més de prog-rock que s'endureix en la part final que cap altra cosa. Les parts vocals prenen protagonisme i donen un to molt característic. L'allau instrumental del tema és de traca amb wha-whas i unes parts de guitarra boges. Naked Politics ens acosta més a un pop enfadat i un to més positiu de bandes referents del brit-pop. Com no podia ser d'un altra manera trobem el punt furibund però sempre sobre la base inicial.\nCanvi total de paradigma per anar a terrenys més ocults i foscos amb Flesh World, sintetitzadors i la veu de Irene Talló, per cert que poques dates abans de la sortida del disc la guitarrista va deixar la formació quan ja estava totalment fet, ens transporta experimentant amb diferents registres. És el tema més llarg del disc i, segurament com a conseqüència, el que podem considerar més progressiu tot i que flirteja amb altres estils, cap sorpresa tractant-se d'una banda com aquesta. Meat Star va ser el primer tema que es va donar a conèixer del disc. Aquí no anem amb embuts, directe, pesat i amb una contundència basat en aquesta cadència pesada amb uns acords a l'uníson. El material de la banda acostuma a ser d'aquells que costa d'entrar segurament en una primera audició però aquest tema t'atrapa des del primer moment.\nSpanker m'ha deixat una mica perdut però en el bon sentit ja que el meu enteniment quasi no arriba a creure que es pugui posar tantes influències i estils en una sola peça. Són moltes les bandes que em venen al cap de diferents estils però un cop més l'estil progressiu i atmosfèric es fa present més tenint en compte aquests teclats que donen aquest ambient eteri a mig tema. Un cop més les parts vocals d'Irene que com més les escolto més crec que la trobaran a faltar per futures edicions. Quin ambient que dona a tot plegat. Vogue és complex i d'aquells temes que necessiten escoltes. Molts elements presents que necessiten atenció, des d'electrònica a crits, les rascades contundents a les sis cordes però també una tornada mínimament enganxosa.\nTraca final amb Womb of Wire un dels temes més difícils del disc i que no agradarà potser a tothom. D'aquells per molt iniciats en el món Obsidian Kingdom i on es barreja tot plegat. Des dels teclats apocalíptics, a les veus d'Irene (passada per autotune) passant per les millors línies de baix, aquest gran instrument sempre tant amagat. Acabem amb A Foe, un tema amb una extrema melangia on els teclats prenen protagonisme conjuntament amb la veu d'Irene i només a la part final les guitarres donen aquest punt dramàtic en un caos controlat.\nDefinitivament Obsidian Kingdom s'allunyen dels terrenys on se'ls va veure créixer però no es negar que la riquesa i els matisos que han adquirit són immensos. No agradarà a tothom, és més, molts seguidors del rock, metall, heavy o com li vulguem dir no entendran aquest material ni el voldran entendre però és més que evident que tanta riquesa musical costa de veure en un disc. Qui el sàpiga gaudir tindrà moltes escoltes de plaer descobrint nous mons musicals.


Artritis - Puravida QUIROPRÀCTICA Barcelona\nL’artritis generalment es presenta amb símptomes com la inflor\nL’artritis és un terme general utilitzat per descriure més de 100 tipus de trastorns articulars. Pot afectar diverses parts del cos des dels dits als genolls o a la columna vertebral cervical.\nL’artritis generalment es presenta amb símptomes com inflamació, dolor, rigidesa i pèrdua de moviment normal. Els símptomes poden aparéixer i desaparéixer o ser constants. L’artritis es troba generalment a les articulacions, podent afectar la funció de l’òrgan o irritar la pell. Les causes de l’artritis poden variar: pot ser degenerativa (artrosis), inflamatòria, autoimmune (reumatoide), infecciosa o metabòlica (gota).\nMoltes persones han trobat alleugerament del dolor crònic de l’artritis amb l’atenció quiropràctica. L’augment del benestar general i l’alineació de la columna vertebral i les articulacions permet que el cos funcioni a un nivell més òptim, generalment disminuint els símptomes incapacitants que poden afectar les activitats de la vida diària.\nBeneficis de l’atenció quiropràctica per l’artritis\nMillora la circulació general de la columna vertebral i les articulacions\nLes causes de l’Artritis\nEsforç excessiu de les articulacions (excés de pes,lesions esportives)\nAnàlisis complet de la columna vertebral i les articulacions\nConsells específics sobre les activitats de la vida diària\nAjustaments específics, no dolorosos, a la columna vertebral i les articulacions.\nEls ajustaments quiropràctics ajuden a millorar l’artritis.\nPacients que han provat l'atenció quiropràctica per l'artrosis i la consideren útil


'El Mundo' albira “100 dies que canviaran Espanya”\nEl discurs de Rajoy en el debat d'investidura és el titular d'obertura a tota la premsa d'aquest dimarts. 'El País' alerta: "Rajoy es reserva les mesures més dures", i els diaris catalans en destaquen les retallades i l'aire de "recentralització"\nARA Barcelona Actualitzada el 20/12/2011 07:46\nAquest dimarts les portades tenen un protagonista unànime: Mariano Rajoy. El discurs del president espanyol entrant en el debat d'investidura genera titulars amb matisos i enfocaments diversos sobre les mesures presentades pel líder popular. El Mundo ho resumeix amb el titular “100 dies que canviaran Espanya”, i destaca una frase de Rajoy: “L'esforç no serà inútil. Desapareixeran els núvols. Aixecarem el cap”. En la mateixa línia d'optimisme, La Razón opta per: “Paraula de Rajoy”, i indica els deu manaments del líder popular, encapçalats per la revaloració de les pensions i la supressió de les prejubilacions. L' Abc subratlla: “Rajoy té un pla per a Espanya”, i també en destaca les deu mesures principals. A l'altra cara de la moneda, Público destaca: “Tisorada general”, i El País alerta: “Rajoy es reserva les mesures més dures”.\nA la premsa catalana, els diaris destaquen les retallades i l'aire de “recentralització” que va destil·lar el discurs del líder popular. En aquest sentit, La Vanguardia assenyala: “La línia de Rajoy: ajustos i unitat”, i, en la mateixa línia, l' ARA apunta: “La triple R de Rajoy: Retalla, Reforma, Recentralitza”, i destaca: “CiU s'inclina pel no”. El Periódico opta per: “Retallades a terminis”, i El Punt-Avui afirma: “Mostra les cartes”.\nEls diaris recullen avui la notícia de la mort del líder nord-coreà Kim Jong-il, que es va conèixer la matinada de dilluns malgrat que, segons va anunciar la televisió estatal del país, es va produir dissabte passat.


Una dieta variada i equilibrada | Farmàcia Queralt (Alcarràs)\nPosted on 14/10/2015 21/12/2015 by fqueralt\nUna dieta variada i equilibrada que aporti els nutrients essencials és fonamental per a una bona salut. En alguns casos podem complementar-la amb multi vitamínics adequats a les nostres necessitats.\nDESCOBRIR ALIMENTS que no només saben bé, sinó que són beneficiosos per a l’organisme forma part del plaer del bon menjar. Tots els aliments contenen una barreja de nutrients importants que ens ajuden a mantenir una bona salut. Per exemple, el pa integral no és només una bona font de fibra, sinó que també conté vitamines del grup B, magnesi, ferro, seleni i zinc.\nLa ingesta de vitamines i minerals varia segons la persona. Hi ha estudis que demostren que una part important de la població no aconsegueix aconseguir uns nivells adequats de vitamines i minerals per diverses raons, entre elles, l’elecció incorrecta dels aliments i els processos de manipulació i preparació que influeixen en la qualitat dels mateixos.\nAlguns grups de persones tenen un major risc de manques de vitamines i minerals que uns altres. Per exemple, els homes necessiten una major aportació energètica, ja que la seva massa muscular és major.\nLes dones, al llarg de la seva vida, acostumen a presentar deficiències de ferro, a causa de les pèrdues que es produeixen durant el cicle menstrual, així com deficiències de calci i vitamina D, que són importants per aconseguir un bon nivell de massa òssia.\nEn el cas dels nens, és difícil assegurar que la seva alimentació sigui variada i equilibrada, bé perquè mengen fora de casa o perquè no els agraden alguns aliments que contenen els principals grups de nutrients (fruites i verdures, peixos, llegums o làctics).\nAmb el pas dels anys les necessitats nutricionals també canvien, a causa del funcionament del nostre propi metabolisme, i hi ha una major necessitat de vitamines del grup B, antioxidants i calci i vitamina D.\nPer tant, és important mantenir una dieta variada i equilibrada que aporti els nutrients essencials i, si fos necessari, complementar-la diàriament amb un multi vitamínic adequat a les necessitats específiques de cada persona.\n← Els diferents tipus d’ humor\nCom prevenir grips i constipats →